JUTHA เทขายไม่เลิก!รูดต่อ 24% นิวโลว์ตั้งแต่เข้าตลาดฯ ชี้ผลงานไม่ฟื้นขาดทุนต่อเนื่อง
JUTHA เทขายไม่เลิก!รูดต่อ 24% นิวโลว์ตั้งแต่เข้าตลาดฯ ชี้ผลงานไม่ฟื้นขาดทุนต่อเนื่อง โดย ณ เวลา 11.27 น. อยู่ที่ระดับ 0.80 บาท ลบ 0.26 บาท หรือ 24.53% ด้วยมูลค่าซื้อขาย 0.28 ล้านบาท
21 พ.ย. 2561

ผู้สื่อข่าวรายงานว่า บริษัท จุฑานาวี จำกัด (มหาชน) หรือ JUTHA ณ เวลา 11.27 น. อยู่ที่ระดับ 0.80 บาท ลบ 0.26 บาท หรือ 24.53% ด้วยมูลค่าซื้อขาย 0.28 ล้านบาท โดยราคาหุ้นร่วงหนักและต่ำสุดนับตั้งแต่เข้าตลาดเมื่อวันที่ 29 ธ.ค. 2532 คาดแรงเทขายมาจากพื้นฐานบริษัทไม่แข็งแกร่งโดยเห็นได้จากผลขาดทุนต่อเนื่องนับตั้งแต่ปี 2557 จนทำให้ล่าสุดตลาดหลักทรัพย์ต้องขึ้นเครื่องหมาย C เนื่องจากส่วนผู้ถือหุ้นน้อยกว่า50%

อนึ่งตลาดหลักทรัพย์แห่งประเทศไทย (ตลท.) ขึ้นเครื่องหมาย C สำหรับหุ้น บริษัท จุฑานาวี จำกัด (มหาชน) หรือ JUTHA ตั้งแต่วันที่ 16 พ.ย.2561 หลังมีส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงินไตรมาส 3/61 สิ้นสุดวันที่ 30 ก.ย.2561
สำหรับหลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้ ส่วนผลการดำเนินงานในช่วงที่ผ่านมาดังนี้
